घरेलू बाजार में चीनी कीमतें अंतरराष्ट्रीय बाजार के रुझान के अनुरूप हैं। नाइबोट बाजार पर जुलाई की डिलिवरी के लिए चीनी वायदा 12.75 सेंट प्रति पौंड की अपनी ताजा ऊंचाई से फिसलकर बुधवार को प्रति पौंड 12.23 अमेरिकी सेंट पर आ गया। श्री रेणुका शुगर्स लिमिटेड के चेयरमैन अतुल चतुर्वेदी ने कहा, 'सरकार द्वारा शुगर पैकेज से मदद मिली है। लेकिन ज्यादा आपूर्ति की समस्या अभी भी बरकरार है। अंतरराष्ट्रीय बाजारों में हालांकि चीनी उद्योग में रुझान पिछले कुछ दिनों में काफी बदला है। व्यापार युद्घ के बाद, चीन से सोयाबीन जैसी जिंसों के लिए ऑर्डर ब्राजील और अर्जेंटीना जैसे दक्षिण अमेरिकी देशों के लिए स्थानांतरित हुए हैं। इस वजह से मालभाड़ा बाजार भी प्रभावित हुआ है। हमारा मानना है कि चीनी की कीमतें मौजूदा स्तर से सीमित गिरावट की संभावना के साथ मजबूत होंगी।'